EkBass/fiwiki-20250220-pages-articles huggingface dataset:
Vähä-Venäjä

Vähä-Venäjä, Malorossija, on Ukrainasta aiemmin, Venäjän keisarikunnan aikaan sille kuuluvista nyky-Ukrainan alueista käytetty nimitys. "Vähä" ei siinä tarkoittanut vähättelyä vaan historiallista asetelmaa. Kun Ukrainasta tuli neuvostotasavalta, Ukraina-nimityksestä tuli virallinen ja Vähä-Venäjä jäi historiaan. Termi Vähä-Venäjä eli Malorossija on alkujaan peräisin bysanttilaisesta kirkollisesta termistöstä 1300-luvulta. Nimi viittasi Puola- Liettuan osiin Rusista, johon Bysantin valtakunnalla oli Rusin alueella erityisen paljon yhteyksiä. Kirkollisesta käytöstä nimi levisi edelleen tavanomaisempaan käyttöön liittyen hallintoon ja arkipuheeseen. 1700-luvulta lähtien nimi alkoi tarkoittaa ensisijaisesti kasakoiden autonomista aluetta Dneprin itäpuolella. 1800-luvulla nimeä alettiin käyttää Venäjän keisarikunnan hallitsemista osista nykyistä Ukrainaa. Alueen asukkaisiin eli ukrainalaisiin alettiin samaan aikaan viitata vähävenäläisinä myös Venäjän ulkopuolisilla alueilla. Vähä-Venäjän ja vähävenäläisten ohella käytettiin tosin samaan aikaan myös nimiä Ukraina ja ukrainalaiset. Termi Vähä-Venäjä jäi pois virallisesta ja arkisesta käytöstä Venäjän vallankumouksen jälkeen vuonna 1917. Itä-Ukrainan kapinallisilla on ollut aikomuksia kutsua aluetta Vähä- Venäjäksi. == Lähteet == Luokka:Ukrainan historia
Lol (joki)

Lol on Etelä-Sudanissa virtaava joki. Se saa alkunsa Bongon massiivilta, läheltä Keski-Afrikan tasavallan rajaa, ja laskee Bahr al-Arab -jokeen.Suuri maailmankartasto. Valitut Palat, 1991. Uwailin kohdalla Lol risteää Babanusan ja Waw’n välisen tien. Sen rannoilla sijaitsee Ashanan luonnonsuojelualue. Koska joki on luonnollinen rajalinja Etelä- ja Pohjois-Sudanin välissä, sen alueella on käyty useita Sudanin sisällissotaan liittyviä taisteluja. ==Lähteet== Luokka:Sudanin joet Luokka:Niilin vesistö
The Revenge

The Revenge on Symphony X -vokalisti Russell Allenin ja aiemmin Masterplanissa laulaneen Jørn Landen toinen yhteinen studioalbumi. Se julkaistiin vuonna 2007. Albumi on jatkoa vuoden 2005 julkaisulle The Battle. ==Kappaleet== # # # # # # # # # # # # *Molemmat laulajat esiintyvät kappaleissa 1, 3, 6, 9, 11 ja 12 *Russell Allen laulaa kappaleet 2, 5 ja 8 *Jørn Lande laulaa kappaleet 4, 7 ja 10 == Kokoonpano == * Jørn Lande – laulu * Russell Allen – laulu * Magnus Karlsson – kitara, basso, kosketinsoittimet * Jaime Salazar – rummut Luokka:Vuoden 2007 albumit Luokka:Yhdysvaltalaiset hard rock -albumit Luokka:Yhdysvaltalaiset progressiiviset metallialbumit Luokka:Ruotsalaiset hard rock -albumit Luokka:Ruotsalaiset progressiiviset metallialbumit
Jättipeikonlehti

Jättipeikonlehti (Monstera deliciosa, vanh. Filodendron, Philodendron pertusum) on huonekasvina suosittu peikonlehtiin kuuluva suurikokoinen kasvi. Kasvi on kotoisin trooppisista sademetsistä Etelä-Meksikosta Panamaan sijaitsevalta alueelta. Luonnonoloissa siihen tulee kukkimisen jälkeen hedelmiä, jotka aluksi ovat myrkyllisiä, mutta kypsyttyään vuoden ne ovat syömäkelpoisia. Sisällä se kukkii harvoin. == Huonekasvi == Jättipeikonlehteä kasvatetaan kahta lajiketta, tummanvihreälehtistä pikkupeikonlehteä ('Borsigiana') ja kirjavalehtistä 'Variegataa'. Peikonlehti ei kuki juuri koskaan kotioloissa. Jos kasvi kukkii, kellanvihreästä kukasta kehittyy lopulta hedelmä, joka vuoden kypsyttyään on syötäväksi kelpaava. Hedelmä kasvaa noin 30 cm pitkäksi, ja tuoksuu banaanilta, mangolta ja ananakselta. == Hoito == Peikonlehti menestyy parhaiten valoisassa tai puolivarjossa, mutta ei suorassa auringonpaahteessa. Kasvi sopeutuu myös varsin varjoisaan paikkaan, missä sen kasvu hidastuu. Suureksi kasvettuaan peikonlehti tarvitsee tukea. Varresta kasvavia pitkiä ilmajuuria ei katkaista, vaan ne ohjataan multaan. Peikonlehti tarvitsee tasaista kosteutta, kesällä vettä tarvitaan enemmän kuin talvella. Se menestyy hyvin normaalissa huoneenlämmössä, mutta viihtyy myös hieman viileämmässä. Kasvia lannoitetaan viikon tai parin välein. Multa vaihdetaan vuosittain. Isolle yksilölle voi myös vaihtaa vain pintamullan. == Lisääminen == Peikonlehti on helppo lisättävä. Varsi- ja latvapistokkaat juurtuvat keväällä ja kesällä suoraan kosteaan multaan pistettyinä, kun mullan alle osuu vähintään yksi ilmajuuri. Mullassa ilmajuuret muuttuvat tavallisiksi juuriksi. Vanhat yksilöt kasvattavat myös sivuversoja, jotka voidaan irrottaa omaan ruukkuunsa. == Lähteet == == Aiheesta muualla == * * Luokka:Peikonlehdet Luokka:Huonekasvit
Jan Strnad

Jan S. Strnad on yhdysvaltalainen käsikirjoittaja, joka työskentelee enimmäkseen sarjakuvien ja televisiosarjojen parissa. Hän on työskennellyt enimmäkseen Disneyn tuottamien animaatiosarjojen parissa ja myös yhteisloi televisiosarjan Piratenet. Parhaiten Strnad kuitenkin tunnetaan Star Wars ja science fiction aiheisista sarjakuvistaan.Interview with Jan Strnad Viitattu 24.3.2009 Strnadin isä on kotoisin Tšekistä.Interview with Jan Strnad Ajankohta 19.11.2000 Viitattu 24.3.2009 ==Filmografia== ===Elokuvat=== *Jafarin paluu (1994) ===Televisiosarjat=== *Varjoankka (1991) *Hopon poppoo (1992) *Aladdin (1994–1995) *X-Men (1994–1995) *Skeleton Warriors (1995) *Hämähäkkimies (1995) *Rautamies (1995) *Herkules (1998) *RoboCop: Alpha Commando (1998) *Sabrina (1999) *Young Hercules (1999) *Buzz Lightyear of Star Command (2000) *Jackie Chan seikkailee (2001) *Piratenet (2002) *Lilo & Stitch (2004) *Brandy ja Herra Whiskers (2004, 2006) ==Sarjakuvat== *Anomaly (1972) *Heavy Metal (1979) *Creepy (1981) *Hämähäkkimies (1982) *Alien Worlds (1984) *Death Rattle (1986) *Children of Fire (1987) *Clive Barker's Hellraiser (1989–1990) *Teenage Mutant Ninja Turtles (1990) *Bartman (1994) *Star Wars: Droids (1995) *Star Wars: X-Wing Rogue Squadron (1996–1997) *Batman: Black and White (1996) *Starship Troopers: Brute Creations (1997) *Star Wars Omnibus (2006, 2008–2009) ==Lähteet== ==Aiheesta muualla== * * Jan Strnad TV.comissa Luokka:Yhdysvaltalaiset televisiokäsikirjoittajat Luokka:Yhdysvaltalaiset sarjakuvantekijät Luokka:Syntymävuosi puuttuu Luokka:Elävät henkilöt
The Battle

The Battle on Symphony X -vokalisti Russell Allenin ja aiemmin Masterplanissa laulaneen Jørn Landen ensimmäinen yhteinen studioalbumi. Se julkaistiin vuonna 2005. Albumille ilmestyi vuonna 2007 jatko-osa The Revenge. ==Kappaleet== # # # # # # # # # # # # *Molemmat laulajat esiintyvät kappaleissa 1, 3, 5, 6, 9, 12 *Russell Allen laulaa kappaleet 2, 8 ja 11 *Jørn Lande laulaa kappaleet 4, 7 ja 10 == Kokoonpano == * Jørn Lande – laulu * Russell Allen – laulu * Magnus Karlsson – kitara, basso, kosketinsoittimet * Jaime Salazar – rummut Luokka:Vuoden 2005 albumit Luokka:Yhdysvaltalaiset hard rock -albumit Luokka:Yhdysvaltalaiset progressiiviset metallialbumit Luokka:Ruotsalaiset hard rock -albumit Luokka:Ruotsalaiset progressiiviset metallialbumit
Emmet Hawksworth

Emmet Hawksworth on henkilöhahmo brittiläisessä komediasarjassa Pokka pitää. Emmetiä näyttelee David Griffin. Emmet on Elizabethin veli ja he asuvat samassa talossa Emmetin erottua vaimostaan. Emmet on ammatiltaan pianisti. Emmet kammoaa Hyacinthiä kuten myös Elizabeth ja yrittää aina kaikin mahdollisin tavoin välttää hänen laulamistaan, kynttiläillallisia ja kahvikutsuja. Aluksi Hyacinth luuli Emmetin olevan Elizabethin yövieras ja suunnitteli jopa tämän ulos savustamista, koska puolipukeiset miehet eivät sopineet hienolle asuinalueelle. Hän kuitenkin ystävystyi pian Emmetin kanssa, kun sai kuulla tämän olevan muusikko. Emmet on erittäin hyvä ystävä Richardin kanssa ja välillä hän ei ymmärrä kuinka Richard voi kestää vaimoaan. Hyacinthin sisar Rose on iskenyt silmänsä Emmetiin. Luokka:Pokka pitää -sarjan hahmot
Jalkapallon alle 21-vuotiaiden Euroopan-mestaruuskilpailut

Jalkapallon alle 21-vuotiaiden Euroopan-mestaruuskilpailut on Euroopan jalkapalloliiton Uefan järjestämä mestaruusturnaus alle 21-vuotiaista pelaajista koostuville maajoukkueille. == Yleistä == Lopputurnaus pelataan kahden vuoden välein. Siihen osallistui kahdeksan joukkuetta vuoteen 2015 saakka, 12 joukkuetta vuosina 2017 ja 2019 sekä 16 joukkuetta vuodesta 2021 alkaen. Kilpailut järjestettiin nykymuodossaan ensimmäisen kerran vuonna 1978. Ne toimivat myös karsintoina olympiaturnaukseen. Kilpailujen edeltäjänä voidaan pitää vuosina 1967–1970 pelattua alle 23-vuotiaiden haasteturnausta. Vuosina 1972–1976 pelattiin alle 23-vuotiaiden Euroopan-mestaruudesta. Kilpailut pelattiin aiemmin parillisina vuosina eli päällekkäin miesten maailmanmestaruuskilpailujen ja Euroopan-mestaruuskilpailujen kanssa. Vuodesta 2007 lähtien lopputurnaus on pelattu parittomina vuosina. Aiemmin lopputurnauksen isäntänä toimi joku pitkälle selvinneistä joukkueista. Nykyisin isäntämaa valitaan etukäteen isäntäjoukkueen päästessä suoraan lopputurnaukseen. Kilpailuihin osallistuvien pelaajien on oltava korkeintaan 21-vuotiaita karsintojen alkaessa kaksi vuotta ennen varsinaista lopputurnausta. Itse lopputurnauksessa pelaajat voivat siis olla 23-vuotiaita. Eniten mestaruuksia ovat voittaneet Espanja ja Italia, molemmat viisi kappaletta. == Turnaushistoria == Vuosi Isäntämaa Ensimmäinen Toinen Kolmas tai semifinaalien häviäjät 1978 Lopputurnausta ei pelattu Jugoslavia DDR Pronssiottelua ei pelattu 1980 Lopputurnausta ei pelattu Neuvostoliitto DDR Pronssiottelua ei pelattu 1982 Lopputurnausta ei pelattu Englanti Saksa Pronssiottelua ei pelattu 1984 Lopputurnausta ei pelattu Englanti Espanja Pronssiottelua ei pelattu 1986 Lopputurnausta ei pelattu Espanja Italia Pronssiottelua ei pelattu 1988 Lopputurnausta ei pelattu Ranska Kreikka Pronssiottelua ei pelattu 1990 Lopputurnausta ei pelattu Neuvostoliitto Jugoslavia Pronssiottelua ei pelattu 1992 Lopputurnausta ei pelattu Italia Ruotsi Pronssiottelua ei pelattu 1994 Ranska Italia Portugali Espanja 1996 Espanja Italia Espanja Ranska 1998 Romania Espanja Kreikka Norja 2000 Slovakia Italia Tšekki Espanja 2002 Sveitsi Tšekki Ranska Pronssiottelua ei pelattu 2004 Saksa Italia Serbia ja Montenegro Portugali 2006 Portugali Alankomaat Ukraina Pronssiottelua ei pelattu 2007 Alankomaat Alankomaat Serbia Pronssiottelua ei pelattu 2009 Ruotsi Saksa Englanti Pronssiottelua ei pelattu 2011 Tanska Espanja Sveitsi Valko-Venäjä 2013 Israel Espanja Italia Pronssiottelua ei pelattu 2015 Tšekki Ruotsi Portugali Pronssiottelua ei pelattu 2017 Puola Saksa Espanja Pronssiottelua ei pelattu: Englanti ja Italia 2019 Italia San Marino Espanja Saksa Pronssiottelua ei pelattu: Ranska ja Romania 2021 Unkari Slovenia Saksa Portugali Pronssiottelua ei pelattu: Alankomaat ja Espanja 2023 Georgia Romania Englanti Espanja Pronssiottelua ei pelattu: Israel ja Ukraina 2025 Slovakia == Lähteet == *Kilpailujen historia RSSSF:n sivustolla == Aiheesta muualla == *Kilpailut Uefan sivustolla *Kilpailujen historia Uefan sivustolla Alle 21-vuotiaiden Euroopan-mestaruuskilpailut
Superpallo (albumi)

Superpallo on Maija Vilkkumaan viides studioalbumi, kokoelma ja livelevy mukaan lukien seitsemäs albumi. Se julkaistiin 1. lokakuuta 2008, ja sen on tuottanut Riku Mattila. Levy nousi Suomen virallisen albumilistan kärkisijalle. Sen ensimmäinen single oli ”Suojatiellä”, toinen ”Luokkakokous” ja kolmas ”Mä haluun naimisiin”. Kahdesta ensimmäisestä singlestä on tehty musiikkivideot. == Kappaleet == # # # # # # # # # # # # == Arviot == * Dome.fi: * Helsingin Sanomat: Nyt.fi * Soundi: == Lähteet == Luokka:Vuoden 2008 albumit Luokka:Maija Vilkkumaan albumit Luokka:Riku Mattilan tuottamat albumit
Strå

Strå on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Vadstenan taajamaan 3,8 kilometriä, Bondorlundaan 2,7 km, Tistorpiin 2,9 km, Kastaan 3,5 km, Hoviin 4,2 km ja Börstadiin 4,3 km. Kylässä sijaitsee keskiajalla rakennettu kirkko. Kirkon alttarirakennelma on tehty 1700-luvulla peruskorjauksessa. Strå oli vuosina 1863–1951 itsenäinen kunta. Vuonna 1952 se yhdistyi Örbergan, Nässjan, Herrestadin, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan. == Lähteet == thumb|left|230px|Strån kirkko. Luokka:Vadstenan kunta Luokka:Ruotsin entiset kunnat
Isä (Pokka pitää)

Isä () on henkilöhahmo brittiläisessä komediasarjassa Pokka pitää. Häntä näytteli George Webb. Osa sarjan jaksoista keskittyy isän erikoisiin edesottamuksiin. Isä on neljän tyttären (Hyacinth, Daisy, Violet ja Rose) isä. Isällä on myös kaksi lastenlasta (Daisyn tytär Stephanie ja Hyacinthin poika Sheridan), sekä yksi lapsenlapsenlapsi Kylie, Stephanien tytär. Isä on osin dementoitunut ja elää usein toisen maailmansodan aikaisissa tapahtumissa. Hän asuu Daisyn ja Onslow'n luona. Toisin kuin Daisy ja Onslow, Hyacinth puhuu isästä aina hyvin kunnioittavasti, mutta esittää erilaisia verukkeita sille, miksi ei halua ottaa tätä luokseen asumaan. Todellisuudessa Hyacinth häpeää isän käytöstä eniten eikä usein halua tulla nähdyksi julkisesti tämän seurassa. Isä ei puhu paljoa eikä häntä ole nähty kovin useassa jaksossa. Välillä hän vaikuttaa apaattiselta, mutta välillä taas on hyvin energinen ja aktiivinen. Kun isä luulee olevansa sodassa hän kulkee puisen kiväärin kanssa, joskus sotilaskypärään tai kaasunaamariin pukeutuneena, ja ilmoittaa suorittavansa jotakin tärkeää tehtävää. Joskus hän luulee muita ihmisiä ja jopa omia lapsiaankin "sakemanneiksi". Joskus isä myös kuvittelee keskustelevansa kuolleen komppanianpäällikkönsä kanssa. Useissa tarinoissa isä karkaa tekemään jotain omituista. Hänellä on tapana tuoda huoneeseensa tuntemattomia naisia, joista ei välttämättä tiedä seuraavana päivänä tuon taivaallista. Isä tekee vanhuudenhöperyyttään myös muita outoja temppuja kuten pukeutuu safarioppaaksi, juoksentelee alastomana yöllä kanaalilla tai pukeutuu Kapteeni Keskiyöksi. Luokka:Pokka pitää -sarjan hahmot
Örberga

Örberga on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Kastaan 1,9 kilometriä, Vallaan 4,2 km, Hagebyhyn 4,3 km, Herrestadiin 5,6 km, Källstadiin 5,9 km ja Rogslösaan 6,8 km. Kylässä sijaitsee kirkko, jonka vanhimmat osat on rakennettu 1100-luvun alussa. Kirkontornin huippu on valmistunut 1700-luvulla. Örberga oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Herrestadin, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan. == Lähteet == thumb|left|230px|Örbergan kirkko. Luokka:Vadstenan kunta Luokka:Ruotsin entiset kunnat
Nässja

Nässja on kylä Vadstenan kunnassa Itä-Götanmaan läänissä Ruotsissa. pienoiskuva|vasen|Nässjan kirkko Kylässä sijaitsee kirkko, joka rakennettiin 1100-luvulla, ja sen lähistöllä on rauta-ajalta peräisin oleva Nässja domarring -kalmisto. Nässja oli vuosina 1863–1951 itsenäinen kunta. Vuonna 1952 se yhdistyi Strån, Örbergan, Herrestadin, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan. ==Katso myös== * Nässjan laivalatomus == Lähteet == Luokka:Vadstenan kunta Luokka:Ruotsin entiset kunnat
Herrestad

Herrestad on kylä Vadstenan kunnassa Itä-Götanmaan läänissä Ruotsissa. Kylästä on linnuntietä matkaa Källstadiin 1,9 kilometriä, Vallaan 2,7 km, Rogslösaan 3,9 km, Nybyhyn 4,3 km, Hagebyhyn 5,4 km, Örbergaan 5,6 km ja Kastaan 5,9 km. Kylässä on kirkko, joka tutkimusten mukaan on rakennettu noin vuonna 1112. Kirkko on Ruotsin vanhin kirkko, joka on ajoitettu. Kirkon alttarikaappi ja pietà-maalaus ovat peräisin 1400-luvulta. Herrestad oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan. == Lähteet == Luokka:Vadstenan kunta Luokka:Ruotsin entiset kunnat
Källstad

Källstad on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Vallaan 1,9 kilometriä, Herrestadiin 1,9 km, Rogslösaan 1,9 km, Nybyhyn 2,7 km, Frebergaan 3,5 km, Hagebyhyn 4,2 km, Väversundaan 5,4 km, Örbergaan 5,9 km ja Kastaan 6,8 km. Kylässä sijaitseva nykyinen kirkkorakennus on rakennettu 1870-luvulla, jolloin torniin rakennettiin porraspääty. Kappeli ja torni valmistuivat keskiajalla. Källstad oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Herrestadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan. == Lähteet == Luokka:Vadstenan kunta Luokka:Ruotsin entiset kunnat
Rogslösa

Rogslösa on pientaajama () Vadstenan kunnassa Itä-Götanmaan läänissä Ruotsissa. Asukkaista pientaajamassa oli 105 vuonna 2005. Pientaajaman pinta- ala puolestaan oli tuolloin 0,19 neliökilometriä. Vuoden 2010 tietojen mukaan pientaajaman asukasluku oli 90 ja pinta-ala 0,21 neliökilometriä. Rogslösasta on matkaa linnuntietä Bårstadiin noin kilometri, Nybyhyn 1,9 km, Källstadiin 1,9 km, Frebergaan 2,1 km, Borghamniin 2,9 km, Hagebyhyn 3,7 km, Herrestadiin 3,9 km, Örbergaan 6,8 km ja Ombergille 8 km. Rogslösan kirkko on rakennettu 1100-luvun alussa. Kirkon krusifiksi ja alttarikaappi ovat 1400-luvulta. Lisäksi Rogslösassa on Rogslösa skola, jota käy noin 60 lasta. Rogslösa oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Källstadin, Herrestadin ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan. == Lähteet == Luokka:Vadstenan kunta Luokka:Ruotsin pientaajamat Luokka:Ruotsin entiset kunnat
Mortal Mind Creation

Mortal Mind Creation on Celestyn kolmas studioalbumi, joka julkaistiin 24. lokakuuta 2006. == Kappaleet == Kaikki kappaleet säveltänyt Celesty ja sanoittanut Jere Luokkamäki, ellei toisin mainittu. # # # # # # # # # # == Kokoonpano == * Antti Railio – laulu * Tapani Kangas – kitara * Teemu Koskela – kitara * Ari Katajamäki – basso * Jere Luokkamäki – rummut * Juha Mäenpää – kosketinsoittimet == Arvostelut == * Imperiumi.net: 9–/10Imperiumi.net: Levyarvio * The Metal Forge: 9/10The Metal Forge: Album review * Soundi: Soundi: Levyarvio == Lähteet == == Aiheesta muualla == * * Luokka:Celestyn albumit Luokka:Vuoden 2006 albumit
Agassiz

Agassiz [agasi] voi viitata seuraaviin ihmisiin ja asioihin: * Agassiz-suku ** Louis Agassiz (1807–1873), sveitsiläis-yhdysvaltalainen eläintieteilijä, glasiologi ja geologi ** Elizabeth Cabot Agassiz (1822–1907), Louis’n vaimo, opettaja ** Alexander Emanuel Agassiz (1835–1910), yhdysvaltalainen tutkija ja insinööri, Louis’n ja Elizabethin poika * Louis Agassiz’n mukaan nimetyt vuoret ja jäätiköt ** Agassiz-jääjärvi, jääjärvi Kanadassa ja Pohjois- Yhdysvalloissa ** Agassiz-jäätikkö, jäätikkö Glacierin kansallispuistossa Yhdysvalloissa ** Agassiz Peak, Arizonan toiseksi korkein vuori ** Mount Agassiz, vuori Yhdysvaltojen Utahissa ** Mount Agassiz, vuori Yhdysvaltojen Kaliforniassa ** Agassiz, jääkenttä Kanadan Nunavutissa * Eläintiede ** Gopherus agassizii, aavikolla elävä kilpikonnalaji ** Ambassis agassizi, australialainen kalalaji ** Agassiceras, sukupuuttoon kuolleiden ammoniittien suku * Muut ** Agassiz, kanadalainen kylä Kanadan Brittiläisessä Kolumbiassa ** Agassiz Township, kylä Yhdysvaltojen Minnesotassa ** Agassiz’n ulkoilualue, 16 km²:n ulkoilualue Minnesotassa ** Agassiz Rock, puisto Yhdysvaltojen Massachusettsissa ** Agassiz Brewing Company, kanadalainen panimo ** HMCS Agassiz, Kanadan kuninkaallisen laivaston Flower-luokan korvetti.
Uunissa saunominen

Uunissa saunominen on vanha saunomisen muoto, jossa saunana toimii suuri leivinuuni. Uunissa saunomista on entisaikaan harjoitettu muun muassa Vepsänmaalla Karjalassa. Nykyään tapa on yhä käytössä Tverin Karjalassa . Uunissa otetaan hiki pintaan ja vastotaan, minkä jälkeen peseydytään vedelläReal Media -video tverinkarjalaisten elämästä (Helsingin yliopisto, tiedotus). Kylpemistä varten uuni lämmitetään, ja uunin pohjalle asetetaan kerros olkia. Uunin ja sen luukun on oltava suurikokoisia. Kylpijä ryömii uuniin jalat edellä ja makaa selällään, kokonaan uunin sisällä. Uunin sisällä kylpijä viskoo vettä uunin kuumille pinnoille löylyä saadakseen. Uunissa voi käyttää myös vihtaa tavanomaiseen tapaan. Pintojen matalan lämpötilan vuoksi löylyt ovat vaatimattomat, mutta vihtomalla pienessä tilassa saadaan löylykokemus paremmaksi. Varsinainen peseytyminen tapahtuu uunin ulkopuolella. ==Lähteet== Luokka:Saunakulttuuri
Franco Sensi

Francesco "Franco" Sensi (29. heinäkuuta 1926 Rooma – 17. elokuuta 2008 Rooma) oli italialainen liikemies, joka tunnettiin parhaiten jalkapalloseura Roman puheenjohtajana. Sensi toimi Roman puheenjohtajana vuodesta 1993 kuolemaansa asti. Hänen tyttärensä Rosella seurasi häntä tehtävässä. Luokka:Italialaiset liikemiehet Luokka:Italialaiset urheiluvaikuttajat Luokka:Vuonna 1926 syntyneet Luokka:Vuonna 2008 kuolleet
Rosella Sensi

thumb|Rosella Sensi Rosella Sensi (s. 18. joulukuuta 1971 Rooma) on italialainen liikenainen. Sensi tuli Roman puheenjohtajaksi vuonna 2008. Hän seurasi tehtävässä isäänsä Francoa. Sensien 18 vuotta kestänyt valtakausi Romassa päättyi vuonna 2011, kun Thomas R. DiBenedetto ja Unicredit-pankki ostivat AS Roman osake-enemmistön. Rosella Sensi jätti tehtävänsä seuran puheenjohtajana heinäkuussa 2011. Rosella Sensi leaves Roma board ==Lähteet== Luokka:Italialaiset liikemiehet Luokka:Italialaiset urheiluvaikuttajat Luokka:Vuonna 1971 syntyneet Luokka:Elävät henkilöt
Gregg Popovich

Gregg Charles ”Pop” Popovich (s. 28. tammikuuta 1949 East Chicago, Indiana) on yhdysvaltalainen koripallovalmentaja. Popovich on toiminut NBA:n San Antonio Spursin päävalmentajana vuodesta 1996 lähtien. Hän on johdattanut seuran mestaruuteen vuosina 1999, 2003, 2005, 2007 ja 2014. Lisäksi seura oli loppuottelujen häviävänä osapuolena vuonna 2013. Popovichia pidetään yhtenä NBA-historian parhaista valmentajista. Ennen siirtymistään San Antonion päävalmentajaksi hän toimi vuosina 1988–1992 seuran apuvalmentajana, Larry Brownin ollessa päävalmentaja, ja vuodesta 1994 seuran toimitusjohtajana (). Hän jätti toimitusjohtajuuden vuonna 2002, jolloin tehtävässä aloitti R. C. Buford. Popovich on toiminut NBA:ssa myös Golden State Warriorsin apuvalmentajana vuosina 1992–1994. Popovichilla ei ole takanaan merkittävää pelaajauraa, vaan hän aloitti valmennusuransa jo 24-vuotiaana Yhdysvaltain ilmavoimien akatemian joukkueen apuvalmentajana. Sitä ennen hän oli pelannut joukkueessa neljä kautta ja toiminut viimeisellä pelaajakaudellaan sen kapteenina. Vuonna 1979 Popovich aloitti Pomona Collegen ja Pizer Collegen yhteisjoukkueen päävalmentajana, jona toimi kahdeksan kauden ajan. Helmikuussa 2015 Popovichista tuli yhdeksäs tuhat NBA-ottelua voittanut valmentaja. Vain Jerry Sloan ja Phil Jackson ovat saavuttaneet tuhat voittoa Popovichia nopeammin. Rajapyykin saavuttamiseen meni Popovichilta 1 462 ottelua. Sloanin ja Popovichin lisäksi kukaan ei ole voittanut tuhatta ottelua saman joukkueen päävalmentajana. Gregg Popovich oli naimisissa Erin Popovichin kanssa 1970-luvulta huhtikuuhun 2018, tämän kuolemaan saakka. Pari sai kaksi lasta, pojan ja tyttären. == Saavutukset valmentajana == * NBA-mestaruus: 1999, 2003, 2005, 2007, 2014 * NBA:n vuoden valmentaja: 2003, 2012, 2014 * NBA:n tähdistöottelun valmentaja: 2005, 2011, 2013 * Olympiakulta 2020 == Lähteet == == Aiheesta muualla == * Popovich NBA:n sivustolla * Kuisma, Joonas: Yhdysvaltojen suurin tähti MM-kisoissa on omalaatuinen valmentajalegenda, Trump-kriitikko ja toimittajien kiusaaja: ”Ei kiinnosta, mitä muut ajattelevat” YLE Urheilu 29.8.2019 Luokka:Yhdysvaltalaiset koripallovalmentajat Luokka:Vuonna 1949 syntyneet Luokka:Elävät henkilöt
Inanna

Inanna (tai Ninnanna, taivaan kuningatar) oli sumerilaisessa mytologiassa esiintynyt rakkauden, hedelmällisyyden ja sodan jumalatar. Häntä vastasi Assyrian, Babylonian ja Akkadian mytologioissa IštarEncyclopedia Mythica: Inanna , sekä myöhemmin kreikkalaisessa mytologiassa Astarte. Inanna oli taivaanjumala Anun tytär (tai vaimo), mutta hänet on mainittu myös kuunjumala Nannan ja tämän puolison Ningalin lapsena. Toisinaan hänet esitetään Venus- planeetan Ninsianna-nimisenä personifikaationa. Inanna on mainittu hedelmällisenä hahmona, joka ensin hurmasi miehet ja sitten jätti heidät. Yleensä hänet kuvattiin joko kalliisiin vaatteisiin pukeutuneena, tai sitten täysin alastomana. Inannan symbolina oli kahdeksansakarainen tähti. Merkittäviä Inannan pyhättöjä oli Urukissa, Zabalamissa ja Babylonissa. Inannaan liittyy tunnettu myytti hänen laskeutumisestaan alamaailmaan, jossa hän laskeutuu manalaan ja julistautuu sen valtiaaksi. Manalan todellinen valtias on kuitenkin hänen siskonsa Ereškigal, joka Inannan röyhkeyden vuoksi surmaa tämän. Luonto kuitenkin kuolee Inannan mukana eikä mikään enää voi kasvaa, joten Ea antaa hänen syntyä uudestaan. Inanna antaa puolisonsa Dumuzin ottaa hänen paikkansa, ja tästä tuleekin manalan hallitsija yhdessä Ereškigalin kanssa. == Lähteet == Luokka:Mesopotamialaiset jumalattaret Luokka:Rakkauden ja intohimon jumalattaret Luokka:Sodan jumalattaret
B&H Airlines

B&H; Airlines (aikaisemmin Air Bosna) oli Bosnia-Hertsegovinan 12. elokuuta 1994 perustettu kansallinen lentoyhtiö. Yhtiö tunnettiin aiemmin nimellä Air Bosna, mutta se vaihtoi nimensä vuoden 2004 puolivälissä B&H; Airlinesiksi. Yhtiöllä oli kaksi konetta joilla se lensi 11 kohteeseen. Solmukohtana yhtiölle toimi Sarajevon kansainvälinen lentoasema. == Historia == Yhtiö perustettiin 12. elokuuta 1994 nimellä Air Bosna ja se aloitti liikennöinnin vuonna 1997 vuokratulla koneella Eurooppaan. Vuonna 2000 yhtiön piti uusia laivastoaan, mutta pääomistajan vedettyä rahalliset avustuksensa pois, sopimus Airbusin kanssa purkautui. Vuonna 2003 yhtiö lopetti operoinnin. Yhtiö operoi silloin 14 kohteeseen yhdellä McDonnell Douglas MD-82 -koneella ja yhdellä Fokker 50 -konella. Yhtiöllä oli myös ennen toiminnan seisahtamista kaksi code sharing -sopimusta. 2004 Yhtiö jatkoi toimintaansa kahdella ATR 72 -koneella. Yhtiö hakeutui konkurssiin vuonna 2015 talousvaikeuksien seurauksena. Yhtiön viimeinen lento operoitiin 11. kesäkuuta 2015. == Laivasto == *2 ATR 72-210 == Kohteet == === Reittikohteet === * ** Sarajevo (solmukohta) * ** Frankfurt * ** Zürich * ** Istanbul === Code sharing -kohteet === * ** Zagreb (operaattorina Croatia Airlines) * **Belgrad (operaattorina Jat Airways) === Charter-kohteet === * **Antalya **Bodrum **Istanbul == Lähteet == == Aiheesta muualla == Viralliset kotisivut Luokka:Bosniahertsegovinalaiset lentoyhtiöt Luokka:Kansalliset lentoyhtiöt
Morgan Robertson

Morgan Robertson (30. syyskuuta 1861 – 24. maaliskuuta 1915) oli yhdysvaltalainen kirjailija. Hänet tunnetaan muun muassa pienoisromaanista Futility, or the Wreck of the Titan (1898), jossa kuvatussa katastrofissa oli yhtymäkohtia vuonna 1912 tapahtuneeseen RMS Titanicin uppoamiseen. Kyseessä on yksi väitetyistä Titaniciin viitanneista ennakkoaavistuksista. Robertson oli myös periskoopin mahdollinen keksijä.http://www.fantasticfiction.co.uk/r/morgan-robertson/ == Lähteet == Luokka:Yhdysvaltalaiset kirjailijat Luokka:Vuonna 1861 syntyneet Luokka:Vuonna 1915 kuolleet
Kolme pukkia

Kolme pukkia on vanha norjalainen satu. ==Juoni== Kolme pukkia, Isopukki, Keskipukki ja Pikkupukki asuvat yhdessä. Pukit haluavat päästä joen toiselle puolelle syömään ruohoa, jolloin pitää ylittää silta. Sillan alla asuu hirmuinen peikko. Pikkupukki kävelee ensin siltaa, kunnes peikko tulee ja uhkaa syödä tämän. Peikko kuitenkin päästää pukin menemään tämän sanottua, että kohta tulee vielä isompia pukkeja, joista peikko saisi luonnollisesti enemmän syötävää. Seuraavalle pukille tapahtuu myös niin, ja peikko päästää toisenkin pukin menemään. Kolmas pukki kävelee siltaa ja peikko uhkaa syödä pukin ja niinpä peikko tulee sillalle, mutta Isopukki laskee sarvensa ja puskee peikon jokeen eikä peikkoa enää näy. Pukit syövät vatsansa täyteen kukkia ja ruohoa. ==Lähteet== *Pikku Kakkonen: Satuleikit: Kolme pukkia (arkistoitu) *Die drei Böcke Bruse, die auf die Alm ziehen und sich fett machen wollten Luokka:Sadut Luokka:Kuvitteelliset eläimet
Keskusstadion

Keskusstadion () on usean urheilustadionin nimi entisen Neuvostoliiton alueella. Venäjällä: * Astrahanin keskusstadion * Jekaterinburgin keskusstadion * Kazanin keskusstadion * Krasnojarskin keskusstadion * Novorossijskin keskusstadion * Orjolin keskusstadion * Pjatigorskin keskusstadion * Rašid Auševin keskusstadion (Nazran) * Slava Metrevelin keskusstadion (Sotši) * Sotšin olympiastadion, tunnetaan myös nimellä Keskusstadion * Volgogradin keskusstadion Kazakstanissa: * Aqtöben keskusstadion * Almatyn keskusstadion * Qostanayn keskusstadion * Pavlodarin keskusstadion * Tarazin keskusstadion Ukrainassa: * Kiovan olympiastadion, tunnetaan myös nimellä Keskusstadion * Tšerkasyn keskusstadion Afganistanissa: * Kabulin keskusstadion
Yeah (LCD Soundsystemin kappale)

”Yeah” on yhdysvaltalaisen LCD Soundsystemin kappale, joka julkaistiin singlenä 12. tammikuuta 2004. Single sisältää kaksi versiota kappaleesta. Se on julkaistu ainoastaan 12-tuumaisena vinyylilevynä. Kappale on mukana yhtyeen tammikuussa 2005 julkaistulla esikoisalbumilla LCD Soundsystem. == Kappaleet == *Kaikki kappaleet kirjoittanut James Murphy ja Tim Goldsworthy. A-puoli # B-puoli # * Luokka:Vuoden 2004 kappaleet Luokka:LCD Soundsystemin kappaleet
Astrahanin keskusstadion

Keskusstadion () on monikäyttöinen stadion Astrahanissa Venäjällä. Stadion avattiin vuonna 1955. Nykyään sitä käytetään enimmäkseen jalkapallossa FC Volgar Astrahanin kotikenttänä. Stadionille mahtuu 30 500 ihmistä. Luokka:Venäjän jalkapallostadionit
Kazanin keskusstadion

Keskusstadion () on monikäyttöinen stadion Kazanissa Venäjällä. Stadion avattiin 21. elokuuta vuonna 1960. Nykyään sitä käytetään enimmäkseen jalkapallossa FK Rubin Kazanin kotikenttänä. Stadionille mahtuu 30 133 ihmistä. == Aiheesta muualla == * Stadionin esittely Rubinin sivustolla Luokka:Venäjän jalkapallostadionit Luokka:Kazan
Antimakassi

Antimakassi on irrallinen liina tai kangas, joka asetetaan suojaamaan tuolin, sohvan tai muun istuimen selkänojaa. Nimi on peräisin makassaröljystä, jota miehet käyttivät hiuksissaan 1800-luvulta lähtien ja josta jäi tahroja istuimen kankaaseen. Makassaröljy on vaaleankeltaista, karvasmantelille tuoksuvaa öljyä, jota saadaan puristamalla Schleichera trijuga -puun siemenistä. Makassaröljy on saanut nimensä Makassarin kaupungista, joka on Indonesialle kuuluvan Sulawesin saaren suurin kaupunki saaren lounaisrannikolla. 1900-luvulla makassaröljyksi nimitettiin seesami- ja oliiviöljyjä, jotka oli värjätty ja parfymoitu nimenantajansa kaltaiseksi. Schleichera on etelä-aasialainen puusuku, jonka lajien hedelmät ovat läpimitaltaan parisenttisiä. ==Lähteet== * Uusi tietosanakirja, Tietosanakirja Oy 1960 * Nordisk familjebok, Nordisk familjeboks förlags ab 1912 Luokka:Tekstiilit
Age Ain’t Nothing but a Number

Age Ain’t Nothing but a Number on yhdysvaltalaisen laulajan Aaliyah’n ensimmäinen albumi, ja se julkaistiin vuonna 1994. Hän aloitti tekemään sitä 14-vuotiaana. Singleinä julkaistiin ”Back & Forth”, ”At Your Best (You Are Love)”, ”Age Ain’t Nothing but a Number” ja ”No One Knows How to Love Me Quite like You Do”. == Kappaleet == Kaikki kappaleet kirjoittanut R. Kelly, ellei toisin mainittu. # # # # # # # # # # # # # # Luokka:Vuoden 1994 albumit Luokka:Vuoden 1994 esikoisalbumit Luokka:Aaliyahin albumit
Krasnojarskin keskusstadion

Krasnojarskin keskusstadion () on monikäyttöinen stadion Siperian Krasnojarskissa Venäjällä. Se on jalkapalloseura FK Jenisei Krasnojarskin kotikenttä. Stadionilla pelataan myös joitakin Venäjän rugby union -maajoukkueen otteluita. Stadionille mahtuu 22 500 katsojaa.http://www.fussballtempel.net/uefa/RUS.htmlhttp://www.metallurg- krasnoyarsk.ru/team/stadium.php Stadion avattiin vuonna 1967 ja korjattiin perusteellisesti 2005. ==Lähteet== Luokka:Venäjän jalkapallostadionit Luokka:Krasnojarskin urheilu
One in a Million (Aaliyahin albumi)

One in a Million on yhdysvaltalaisen laulaja Aaliyahin toinen albumi, joka julkaistiin 1996. == Kappaleet == # # # # # # # # # # # # # # # # # === Japanin bonuskappale === # * === 2004 uudelleenjulkaisun bonuskappale === # * Luokka:Aaliyahin albumit Luokka:Timbalandin tuottamat albumit Luokka:Vuoden 1996 albumit
Orjolin keskusstadion

Keskusstadion () on monikäyttöinen stadion Orjolissa Venäjällä. Stadion avattiin vuonna 1980. Nykyään sitä käytetään enimmäkseen jalkapallossa Venäjän 2. divisioonassa pelaavan orjolilaisen Rusitšin kotikenttänä. Stadionille mahtuu 15 292 ihmistä. ==Aiheesta muualla== Rusitši Orjolin viralliset sivut (venäjäksi) Luokka:Venäjän jalkapallostadionit
Biharin tulva 2008

thumb|Tulviva pelto osavaltion pohjoisosassa. Biharin tulva 2008 aiheutui Kosi-joen (myös Koshi) tulvasta Intian Biharin osavaltiossa elokuussa 2008. Bihar on Nepalin naapurissa. Yli kolme miljoonaa ihmistä joutui jättämään kotinsa. 1. syyskuuta 2008 kuolleita oli 90.Intian tulvat ajoivat kolme miljoonaa ihmistä kodeistaan, Pelastustöitä arvostellaan liian hitaiksi, Helsingin Sanomat 1.9.2008 B3 New York Timesin mukaan Biharin tulva 2008 on pahin tulva alueella 50 vuoteen.Millions Are Displaced by Floods in India New York Times 29.8.2008 Kosijoki tulvi monsuunisateiden vuoksi elokuun puolivälissä 2008. Kuukauden aikana Biharissa joutui noin 900 000 ihmistä jättämään kotinsa ja 100 000 ihmistä odotti yhä apua tulvaveden saartamana. Nepalissa 60 000 ihmistä menetti kotinsa tulvissa.Sadattuhannet saarroksissa Intian niemimaalla, Helsingin Sanomat 8.9.2008 B1 Tulva upotti alleen satojen neliökilometrien alueen. Kosijokea yritettiin saada kuriin kanavalla, joka johdattaisi veden pois tulvan uurtamasta uudesta uomasta. Korjattavaa tietä arvioitiin olevan parituhatta kilometriä ja siltoja 250 kpl.Intian tulvauhrien kotiinpääsy vie puoli vuotta - Katso video YLE 8.9.2008 14\. dalai-lama antoi miljoona rupiaa Biharille tulvauhreille 1.9.2008.Dalai Lama offers prayers and donation for Bihar flood victims Phayul 1.9.2008 ==Lähteet== ==Aiheesta muualla== * Intian Punainen Risti auttaa tulvan uhreja SPR 2.9.2008, 4.9.2008 * UNICEFilta apua Intian ja Nepalin tulvauhreille UNICEF 29.08.2008 Luokka:Vuoden 2008 luonnonmullistukset Luokka:2000-luvun tulvat Luokka:Luonnonmullistukset Intiassa Tulva 2008 de:Bihar#Naturkatastrophen
Mainen raha

Mainen raha () on hopearaha, jota pidetään Norjan kuninkaan Olav Kyrren (hallitsi 1067–1093) lyöttämänä. Rahan väitetään löytyneen Mainesta Yhdysvalloista. Tällöin se olisi ainoa Yhdysvalloista arkeologisilla kaivauksilla löydetty aito viikinkiesine. Rahan on sanottu löytyneen vuonna 1957 intiaanien asuinpaikalta Naskeag Pointista, josta on noin 1 250 kilometrin matka Newfoundlandin L’Anse aux Meadowsin skandinaavisiirtokuntaan. Kolikon aitouden kannattajien mukaan löytö osoittaa, että viikinkien ja intiaanien välillä oli yhteyksiä, ja että skandinaavien yhteydet Pohjois- Amerikkaan eivät katkenneet L’Anse aux Meadowsin siirtokunnan hylkäämiseen.Hall, Richard: Matka viikinkien maailmaan. Multikustannus, 2007. ISBN 978-952-468-154-4. Kolikon aitoudesta katso viitettä alla. Mainen rahan alkuperästä on esitetty epäilyksiä. Ainoa tunnettu viikinkiasumus Pohjois- Amerikassa L’Anse aux Meadowsissa oli lyhytaikainen ja sijoittui vuoden 1000 tienoille. Kolikon löytänyt amatööriarkeologi Guy Mellgren oli numismaatikko, joka keräili historiallisia kolikoita. Oslon yliopiston tohtori Kolbjorn Skaare tunnisti rahan 22 vuotta löytämisen jälkeen. Skandinaavisia 1000-luvun rahoja ei ole kuitenkaan löydetty Grönlannista, vaikka siellä oli useita skandinaavista asutuksia. Islannista rahoja on löydetty, ei kuitenkaan yhtään Olav Kyrren lyöttämää.Edmund Carpenter: Norse penny (The Rock Foundation, New York, 2003) Yhdysvaltain numismaatikkoyhdistyksen mukaan kolikko on todennäköisesti peräisin vuonna 1878 Gresslistä, Norjasta tehdystä rahalöydöstä. ==Lähteet== Luokka:Viikinkiaika Luokka:Pohjois-Amerikan muinaisjäännökset Luokka:Hopearahat
Vinttikoirarata

thumb|Sveitsin vinttikoirarata Hyvinkäällä thumb|Vinttikoiraradan lähtökoppi Hyvinkäällä Vinttikoiraradat ovat ovaalin muotoisia, noin 500 m pitkiä ja pintana niissä on hiekka tai nurmikko. Yhdessä kilpailulähdössä juoksee kerrallaan enintään 6 koiraa, jotka lähtevät samaan aikaan aukeavista lähtökopeista. Edellä kulkee moottorilla toimiva jänis eli viehe. Kilpailtavat matkat ovat noin 300 m (sprinttimatka), noin 500 m (keskimatka) ja noin 700 m (pitkämatka). == Vinttikoiraradat Suomessa == Rata Paikkakunta Pinnoite Liitto Valmistunut Virpiniemen rata Haukipudas Hiekka GRL & SVKL 2000 Tuomarinkartano Helsinki Nurmi SVKL 1983 Sveitsin rata Hyvinkää Hiekka GRL & SVKL Kunnostettu 2007 Mikkelin rata Mikkeli Ruoho SVKL 1968 Oravikosken rata Leppävirta Hiekka SVKL Suljettu Mourungin rata Kempele Nurmi SVKL 1975, nykyisin suljettu Luotsinmäen rata Pori Hiekka GRL Suljettu 1997 Kaupin rata Tampere Hiekka GRL & SVKL 1964 Metsämäen rata Turku Hiekka GRL 1996 Vätin rata Turku Hiekka SVKL 1970 luvun alussa Suomessa ratakilpailuja järjestää kaksi liittoa. Suomen vinttikoiraliiton (SVKL) kisoissa kilpailuoikeuden saavat kaikki koejuoksut suorittaneet vinttikoirat. Greyhound Racing Liiton kilpailuissa kilpailuoikeudet saavat greyhoundit ja whippetit. ==Katso myös== * Vinttikoirakilpailut ==Aiheesta muualla== *Greyhound Racing liitto *Suomen vinttikoiraliitto *Yhdysvaltojen vinttikoiraradat ja niiden pituudet *Kennel Maxwin - Vinttikoiraradat suomessa == Lähteet == *GRL rataesittelyt Luokka:Vinttikoirat
Yvan Muller

Yvan Muller (s. 16. elokuuta 1969 Altkirch, Alsace, Ranska) on ranskalainen autourheilija. Nykyään hän kilpailee vakioautojen maailmanmestaruussarjassa, WTCC:ssä. Uransa alkuvaiheilla Muller on ajanut myös formulaluokissa ja on osallistunut kahteen kertaan Le Mansin 24 tunnin ajoon. == Ura == === Varhainen ura === Kilpailtuaan Ranskan Formula 3:ssa vuosina 1989–1991 Muller siirtyi Britannian Formula 2:een vuodeksi 1992 ja voitti sarjan mestaruuden. Omegaland-tallissa ajanut Muller voitti kymmenestä kilpailusta neljä. Vuonna 1993 hän kilpaili Formula 3000 -sarjassa, mutta saavutti vain kaksi pistettä. === Ura vakioautoissa === Kaudesta 1994 lähtien Muller on kilpaillut vakioautosarjoissa. Hän kilpaili vuodet 1994 ja 1995, nyttemmin jo edesmenneessä, Ranskan vakioautosarjassa ja voitti jälkimmäisenä vuotena mestaruuden. Muller ajoi myös Italian ja Saksan vakioautosarjoissa, mutta ei saavuttanut niissä voittoja. Vuodesta 1998 vuoteen 2005 Muller kilpaili British Touring Car Championship -sarjassa. Ensimmäisen kilpailunsa hän voitti sarjassa vuonna 1999. Vuonna 2003 hän voitti sarjan mestaruuden. Vuosina 2004 ja 2005 Muller oli loppupisteissä toinen. Kausi jäi Mullerin viimeiseksi BTCC- kaudeksi, ja hän siirtyi ajamaan World Touring Car Championship -sarjaan eli WTCC:hen. Hän on ajanut sarjassa kaudesta 2006 lähtien ja on saavuttanut osakilpailuvoittoja. Muller voitti maailmanmestaruuden vuonna 2008, ja sijoittui toiseksi kausina 2007 ja 2009. Vuoden 2009 jälkeen hän siirtyi SEATilta Chevroletille. === Muita ajoja === Muller on osallistunut uransa alkuvaiheilla vuosina 1993 ja 1996 Le Mansin 24 tunnin ajoon mutta ei ajanut maaliin asti. Vuonna 2007 hän osallistui Dakar-ralliin. Muller on lisäksi osallistunut Mestareiden kisaan. Hän on ajanut myös yksittäisiä Ranskan rallin kilpailuja Rallin MM-sarjassa. == Rallin MM-sarjan tulokset == Kausi Talli Auto 1 2 3 4 5 6 7 8 9 10 11 12 13 Pisteet Sijoitus 2010 Petter Solberg Citroën Xsara WRC SWE MEX JOR TUR NZL POR BUL FIN GER JPN FRA 42 ESP GBR 0 NC 2011 Yvan Muller Peugeot 207 S2000 SWE MEX POR JOR ITA ARG GRE FIN GER AUS FRA 31 ESP GBR 0 NC 2012 Yvan Muller Mini John Cooper Works WRC MON SWE MEX POR ARG GRE NZL FIN GER GBR FRA 14 ITA ESP 0 NC == Yksityiselämä == Muller on naimaton, mutta hänellä on yksi tytär, Nina. Muller harrastaa pyöräilyä ja vesiskootterilla ajamista. == Lähteet == == Aiheesta muualla == Luokka:Ranskalaiset autourheilijat Luokka:Ranskalaiset ralliautoilijat Luokka:British Touring Car Championship -kuljettajat Luokka:World Touring Car Championship -kuljettajat Luokka:Vuonna 1969 syntyneet Luokka:Elävät henkilöt
Sandro Šanšiašvili

Sandro Šanšiašvili (, 1888 Džugaani – 1979) oli georgialainen runoilija ja näytelmäkirjailija. == Elämänvaiheet == Šanšiašvili syntyi pienessä Džugaanin kylässä lähellä Sighnaghin kaupunkia (joka kuului tuolloin Venäjän keisarikuntaan). 1900-luvun alussa hänen runo- ja proosamuotoiset näytelmänsä alkoivat kiinnittää huomiota. Samaan aikaan hän osallistui vallankumousliikkeeseen tsaarinvaltaa vastaan ja joutui vankilaan vuonna 1908. Hän alkoi kirjoittaa pitkiä runoja, jotka perustuivat kreikkalaisiin legendoihin Kolkhiista, ja kokosi vuonna 1909 runoteoksen, jota kutsutaan tavallisesti nimellä Sevdis baghi (, "surun puutarha"). Siihen vaikuttivat georgialainen 1700-luvun runoilija Besiki ja ranskalainen aikalaissymbolisti Paul Verlaine. Vuoden 1910 aikoihin kriitikot ylistivät häntä lupaavimmaksi ja eurooppalaistuneimmaksi georgialaisrunoilijaksi. Hän opiskeli Berliinissä, Zürichissä ja Leipzigissa vuosina 1911–1914 ja symbolistisen kertovan runouden vaikutus hänen tuotantoonsa korostui. Ensimmäisen maailmansodan aikana hän liittyi Georgian kansallisdemokraattiseen puolueeseen, joka kannatti Georgian itsenäisyyttä Venäjästä, ja toimitti sanomalehti Sakartveloa ja aikakauslehti Merania. Vuonna 1925 Šanšiašvili kokosi kahdenkymmenen vuoden aikana laatimansa lyriikan kokoelmaan Gavlili gza (, "kulkemani ylevä tie"), minkä jälkeen hän laati sarjan sankarirunoutta. Viimein vuonna 1930 hän nousi koko Neuvostoliitossa kuuluisaksi teoksellaan Anzor, joka on Kaukasian oloihin mukautettu käännös Vsevolod Ivanovin Venäjän sisällissotaa käsittelevästä näytelmästä Bronepojezd 14-69 (, "panssarijuna 14-69"). Sandro Akhmeteli, Rustaveli-teatterin ohjaaja, muunsi näytelmän wagnerilaiseksi spektaakkeliksi. "Vasemmiston" neuvostokriitikot hyökkäsivät välittömästi näytelmää vastaan, koska heidän mielestään se trivialisoi vallankumouksen. 1930-luvulla Šanšiašvili yritti ylistää Stalinia ja Berijaa, koska hänen siteensä vainottuun Georgian älymystöön vaaransivat hänen henkensä Stalinin suurten puhdistusten aikana. Hänen myöhemmät draamansa käsittelivät 1700-luvun Georgian epäonnea ja sisällissotien aiheuttamia katastrofeja. Hänelle myönnettiin Neuvostoliiton valtionpalkinto vuonna 1949. == Lähteet == * Luokka:Georgialaiset kirjailijat Luokka:Vuonna 1888 syntyneet Luokka:Vuonna 1979 kuolleet
Legacy of Hate

Legacy of Hate on power metal -yhtye Celestyn toinen studioalbumi, joka julkaistiin 10. toukokuuta 2004. == Kappaleet == Kaikki kappaleet säveltänyt Kangas, Katajamäki, Luokkamäki ja Mäenpää, sanoittanut Kangas ja Luokkamäki, ellei toisin mainittu. # # # # # # # # # # == Kokoonpano == ;Yhtye * Antti Railio – laulu * J-P Alanen – kitara * Tapani Kangas – kitara * Ari Katajamäki – basso * Jere Luokkamäki – rummut * Juha Mäenpää – kosketinsoittimet ;Vierailevat muusikot * Richard Andersson – kosketinsoitinsoolo kappaleessa ”Settlement” * Sami Kaste ja Aku Rahkonen – laulu * Sanna Natunen – laulu * Jussi Nyman, Jari Lummukka, Heikki Loukola, Jari Lehtineva, Sanna Natunen – kuorot * Antti Railio, Sanna Natunen, Tapani Kangas – taustalaulut == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Celestyn albumit Luokka:Vuoden 2004 albumit
Orjattaresi

Orjattaresi () on kanadalaisen kirjailija Margaret Atwoodin romaani. Englanninkielinen alkuteos ilmestyi 1985 ja suomennos 1986. Kirja sai Kanadan kenraalikuvernöörin kirjallisuuspalkinnon 1985 ja ensimmäistä kertaa jaetun Arthur C. Clarke -palkinnon 1987. Se oli ehdolla myös useiden muiden palkintojen saajaksi. Teoksen jatko-osa Testamentit ilmestyi vuonna 2019. Orjattaresi kuvaa dystooppista yhteiskuntaa, Gilead-nimistä teokratiaa, jonka johdossa ovat fundamentalistiset kristityt. Kirjassa tulee voimakkaasti esiin naisten äärimmäisen heikko asema. Volker Schlöndorff on ohjannut romaanista elokuvan Orjattaresi (1990). Teokseen pohjautuu myös vuonna 2017 alkanut televisiosarja The Handmaid’s Tale – Orjattaresi. Jatko-osa Testamentit sijoittuu kirjan tapahtumista 15 vuoden päähän, kun Gileadin tasavalta on romahtamassa.https://www.kirjavinkit.fi/arvostelut/testamentit/ == Lähteet == == Aiheesta muualla == * Orjattaresi Kirjasampo.fi:ssä * Ahola, Suvi: Klassikkokirja naisten ruumiit hyötykäyttöön alistavasta diktatuurista nousi Trumpin Yhdysvalloissa myyntilistoille – Tällainen on Orjattaresi-romaani. Helsingin Sanomat 10.2.2017. Luokka:Kanadalaiset romaanit Luokka:Feministiset tieteisromaanit Luokka:Vuoden 1985 kirjat
Suppilomalikka

Suppilomalikka (Infundibulicybe gibba, syn. Clitocybe gibba) on kupera tai laakealakkinen suppilomainen punaruskea sienilaji. Sen jalka on valkea tai säämiskänvärinen. Heltat ovat valkoiset, samoin malto. Sieni kasvaa havu- ja lehtimetsissä, polkujen varsilla, teiden reunoilla jne. Se on Suomessa hyvin yleinen. Lajin itiöpöly on valkoista. Suppilomalikka on syötävä, mutta on muistettava, että vaaleissa malikoissa on myrkkysieniä, joten sekoittamisvaara voi olla. == Lähteet == Luokka:Omphalinaceae Luokka:Suomalaiset ruokasienet
Vihertuoksumalikka

Vihertuoksumalikka (Clitocybe odora, aikaisemmin "vihertävä tuoksumalikka") on kupera tai laakealakkinen suppilomainen siniharmaa tai harmaanvihreä malikkalaji. Vanhemmiten lakki voi olla miltei valkoinen. Lakki on leveydeltään 3–10 senttimetriä. Heltat ovat vaalean harmaanvihreät. Malto on valkoista tai vihertävää. Jalka on harmaanvihreä tai sinivihreä ja 4–8 senttimetriä pitkä. Vihertuoksumalikka tuoksuu anikselta, ja se on kelvollinen ruokasieni. Sieni kasvaa lehti- ja havumetsissä sekä tunturikoivikoissa yleisenä koko Suomessa. Sen kasvuaika on heinäkuusta syyskuuhun. Laji on luokiteltu Suomessa elinvoimaiseksi. == Lähteet == == Aiheesta muualla == * Laji.fi: Vihertuoksumalikka (Clitocybe odora) * MushroomExpert.com: Clitocybe odora Luokka:Malikat Luokka:Suomalaiset ruokasienet
Valkomalikka

Valkomalikka (Clitocybe phyllophila) on kupera tai laakealakkinen suppilomainen valkohärmäinen tai lihanpunertava malikkalaji. Sen jalka on lakin värinen tai vaaleanruskea. Malto on valkeaa tai ruskeaa. Sienen heltat ovat valkoiset tai lihanpunaiset. Valkomalikkaa pidetään lievästi myrkyllisenä. Se on hyvin yleinen seka- ja kuusimetsissä sekä lehdoissa. == Lähteet == Luokka:Malikat
The Rembrandts (albumi)

The Rembrandts on samannimisen yhtyeen, The Rembrandtsin, esikoisalbumi vuodelta 1990. ==Kappaleet== #"Just The Way It Is, Baby" #"Save Me" #"Someone" #"Show Me Your Love" #"New King" #"Every Secret Thing" #"If Not For Misery" #"Moonlight On Mt. Hood" #"Goodnight" #"Burning Timber" #"Confidental Information" #"Every People" #"Follow You Down" Luokka:Vuoden 1990 esikoisalbumit Luokka:The Rembrandtsin albumit
Natasha Richardson

Natasha Jane Richardson () oli brittiläinen näyttelijä. Hänen vanhempansa ovat ohjaaja Tony Richardson ja näyttelijä Vanessa Redgrave. Hänen sisarensa on näyttelijä Joely Richardson. Richardson opiskeli St Paul's Girls' Schoolissa ja Central School of Speech and Dramassa. Hän aloitti uransa jo lapsena ja näytteli myöhemmin muiden muassa elokuvissa Yövieraat (1986), A Month in the Country (1987), Orjattaresi (1990), Nell (1994), Ansa vanhemmille (1998), Unelmien Manhattan (2002), Vangitut (2005) ja Wild Child (2008). Hän sai vuonna 1998 Tony-palkinnon osastaan musikaalissa Cabaret Broadwaylla 1998. Natasha Richardson solmi ensimmäisen avioliittonsa tuottaja Robert Foxin kanssa vuonna 1990, mutta se päättyi eroon vuonna 1992. Richardson tapasi näyttelijä Liam Neesonin elokuvan Nell kuvauksissa ja he menivät naimisiin vuoden 1994 lopulla. Pariskunnalle syntyi kaksi poikaa. Natasha Richardson kuoli 45-vuotiaana saatuaan vakavan aivovamman lasketteluonnettomuudessa Kanadassa.Näyttelijä Natasha Richardson on kuollut YLE Uutiset 19.3.2009 == Lähteet == == Aiheesta muualla == * Natasha Richardsonin muistokirjoitus Helsingin Sanomissa * * Luokka:Brittiläiset näyttelijät Luokka:Vuonna 1963 syntyneet Luokka:Vuonna 2009 kuolleet Luokka:Tony-palkinnon saajat Luokka:Seulonnan keskeiset artikkelit
John Carnochan

John Carnochan on yhdysvaltalainen elokuvaleikkaaja. Hän on leikannut Disneyn elokuvia, kuten Pieni merenneito (1989), Kaunotar ja hirviö (1991) ja Leijonakuningas (1994). ==Filmografia== * Pieni merenneito (1989) * Kaunotar ja hirviö (1991) * Leijonakuningas (1994) - Tom Finanin kanssa * Tie El Doradoon (2000) - Dan Molinan kanssa * Ice Age (2001) * Robots (2005) * The Simpsons Movie (2007) ==Aiheesta muualla== *John Carnochan Internet Movie Databasessa Luokka:Yhdysvaltalaiset elokuvaleikkaajat Luokka:Syntymävuosi puuttuu Luokka:Elävät henkilöt